b'\n_START_ARTICLE_\nLjubezen.si\n_START_SECTION_\nVsebina\n_START_PARAGRAPH_\nAnja in Andra\xc5\xbe sta trinajst letna najstnika, ki imata enako te\xc5\xbeavo; ljubezen. Oba se spra\xc5\xa1ujeta, kako naj s tem novim \xc4\x8dustvom ravnata, kaj narediti, kako k drugi osebi pristopiti in mu/ji razkriti svoja \xc4\x8dustva._NEWLINE_Kmalu na za\xc4\x8detku izvemo, da je Anjina prva ljubezen Andra\xc5\xbe, vendar tega ne pove nikomur, niti svoji najbolj\xc5\xa1i prijateljici Lili. Odlo\xc4\x8di se, da bo svojo ljubezen Andra\xc5\xbeu razkrila na \xc5\xa1olskem plesu, saj je prepri\xc4\x8dana, da on do nje \xc4\x8duti enako. Vendar na koncu plesa do\xc5\xbeivi pretres; Andra\xc5\xbeu ni v\xc5\xa1e\xc4\x8d ona, temve\xc4\x8d njena prijateljica Lili, ki mu to \xc4\x8dustvo vra\xc4\x8da. Anja je najprej besna, po\xc4\x8duti se izdano in ne \xc5\xbeeli nikoli ve\xc4\x8d videti Lili. Vendar \xc5\xbee naslednji dan ugotovi, da je prijateljica iskreno zaljubljena, da je Lili ni izdala, saj za njeno zaljubljenost v Andra\xc5\xbeani ni vedela. Odlo\xc4\x8di se, da svoje ljubezni Andra\xc5\xbeu ne bo izpovedala ter ga sku\xc5\xa1ala pozabiti. Pri tem pa ji pomaga Tilen. Na \xc5\xbealost pa se stvari spet zapletejo; Rok, kateri prav tako pozna Anjino skrivnost, le to po nesre\xc4\x8di izda._NEWLINE_Ker otroci ravnajo bistro, se pogovorijo in razre\xc5\xa1ijo nastalo te\xc5\xbeavo, ostanejo prijatelji \xc5\xa1e naprej.\n_START_SECTION_\nGlavne osebe\n_START_PARAGRAPH_\nAnja \xe2\x80\x93 nepopravljivo romanti\xc4\x8dna, iskala bo pravo ljubezen, dokler ne bo tak\xc5\xa1na, kot si jo je zamislila. Je \xc4\x8dlovek akcije, u\xc5\xbeiva ob novih izzivih in se ne dr\xc5\xbei nekih pravil samo zato,ker bi veljala za pravilna. Je zelo bistra ter prvi\xc4\x8d zaljubljena ter zaradi tega malo zmedena._NEWLINE_Andra\xc5\xbe \xe2\x80\x93 mamin sin\xc4\x8dek, neroda, fant, ki vedno zabrede v najve\xc4\x8dje mo\xc5\xbene te\xc5\xbeave pa \xc4\x8de to ho\xc4\x8de ali ne. Je pa tudi na novo zaljubljen in premi\xc5\xa1ljuje le o tem, kaj zdaj. Kaj naj naredi? Kako se to naredi? Kam jo pelje\xc5\xa1? Kaj ji govori\xc5\xa1?_NEWLINE_Lili \xe2\x80\x93 Anjina najbolj\xc5\xa1a prijateljica, revno dekle, katere mama in o\xc4\x8de sta iz Srbije. Svojih korenin nikoli ne zataji in svojega stanu prav tako ne. Kar si drugi mislijo o njej ji je popolnoma vseeno, zanjo je pomembno le mnenje tistih, ki jih ima rada._NEWLINE_Tilen \xe2\x80\x93 fant, ki si ni\xc4\x8desar ne \xc5\xbeeli. Zmeraj si prizadeva za pravi\xc4\x8dno stvar in pusti, da vsak pove svoje mnenje. Spo\xc5\xa1tuje ljudi, je prijazen ter meni, da si lahko sami izberemo kako se bomo po\xc4\x8dutii._NEWLINE_Rok \xe2\x80\x93 smeh je njegovo \xc5\xbeivljenjsko vodilo. Vedno dobre volje, smeje se vsemu kar se pripeti in se z ni\xc4\x8demer ne obremenjuje.'